
ΔΙΚΑΙΟΛΟΓΗΤΙΚΑ ΕΓΓΡΑΦΗΣ & ΕΠΑΝΕΓΓΡΑΦΗΣ
ΣΤΟΥΣ ΒΡΕΦΟΝΗΠΙΑΚΟΥΣ ΣΤΑΘΜΟΥΣ ΔΗΜΟΥ ΚΑΙΣΑΡΙΑΝΗΣ

Οι αιτήσεις για τους Βρεφονηπιακούς Σταθμούς του Δήμου Καισαριανής για το σχολικό έτος 2026 – 2027 υποβάλλονται αποκλειστικά ηλεκτρονικά από 1/5/2026  έως και 31/5/2026 μέσω της πλατφόρμας που θα βρείτε στην διεύθυνση www.kaisariani.gr .
Για την περίοδο 2026- 2027:
· Τα νήπια που θα έχουν συμπληρώσει τα 4 έτη (ημερομηνία γέννησης 1/1/2022 – 31/12/2022), εντάσσονται στην υποχρεωτική εκπαίδευση, στο προνήπιο του οικείου νηπιαγωγείου.
· Τα νήπια που θα έχουν συμπληρώσει τα 2,5 έτη την 1η Σεπτεμβρίου 2026 (ημερομηνία γέννησης από 1/1/2023 έως και 31/3/2024) έχουν δικαίωμα ένταξης σε Παιδικό Σταθμό.
· Τα βρέφη που θα έχουν συμπληρώσει τους 8 μήνες την 1η Σεπτεμβρίου 2026 (ημερομηνία γέννησης από 1/4/2024 έως και 31/1/2026) έχουν δικαίωμα ένταξης σε Βρεφικό Σταθμό. 
Τα ζητούμενα δικαιολογητικά υποβάλλονται σε ηλεκτρονική μορφή  και όχι ταχυδρομικά(σε περίπτωση δυσκολίας, επικοινωνήστε με το παιδαγωγικό τμήμα).
Για την εγγραφή του παιδιού σας χρειάζεται να συμπληρώσετε τα ακόλουθα έντυπα – κατηγορία Α υποχρεωτικά και κατηγορία Β ειδικές περιπτώσεις:
Κατηγορία Α – έντυπα αίτησης
Έντυπα που θα βρείτε στην ηλεκτρονική πλατφόρμα:
1. Αίτηση.
2. Βεβαίωση υγείας παιδιού(συμπληρώνεται από παιδίατρο.)
3. Βεβαίωση ιστορικού υγείας παιδιού (συμπληρώνεται από το γονέα)
4.  Υπεύθυνη δήλωση παραλαβής του παιδιού από τον σταθμό.
5. Υπεύθυνη δήλωση περί αποδοχής όρων λειτουργίας παιδικών σταθμών, μοριοδότησης, εισοδήματος μέχρι να εκδοθεί το εκκαθαριστικό σας και συμμετοχής στο πρόγραμμα της ΕΕΤΑΑ.
6. Έντυπο Ένστασης
7. Έντυπο συγκατάθεσης προσωπικών δεδομένων
Δικαιολογητικά  που θα  ανεβάσετε στην πλατφόρμα εσείς:
1. Αντίγραφο  εκκαθαριστικού σημειώματος τρέχοντος οικονομικού έτους. Σε περίπτωση που αυτό δεν υπάρχει, παρακαλείσθε να συμπληρώσετε το οικογενειακό εισόδημα συν τα αυτοτελώς φορολογούμενα εισοδήματα βάσει του περσινού, στην υπεύθυνη δήλωση που θα βρείτε στην πλατφόρμα. Το νέο σας εκκαθαριστικό πρέπει να μας έχει αποσταλεί στο paidikoi@kessariani.gr, έως 20/6/2026.
2. Αντίγραφο των εμβολίων από το βιβλιάριο υγείας του παιδιού, μαζί με την πρώτη σελίδα, όπου αναγράφεται το ονομ/μο και το ΑΜΚΑ του παιδιού.
3. Πρόσφατο πιστοποιητικό οικογενειακής κατάστασης ( εκδίδεται αυτεπάγγελτα από την υπηρεσία μας).
Εξαίρεση για Αλλοδαπούς: Η αυτεπάγγελτη αναζήτηση αφορά όσους είναι εγγεγραμμένοι στο ελληνικό Μητρώο Πολιτών. Για αλλοδαπούς κατοίκους που δεν έχουν μερίδα στο ελληνικό δημοτολόγιο, απαιτείται πρόσφατο μεταφρασμένο πιστοποιητικό (τελευταίου εξαμήνου)από τη χώρα προέλευσης.
4. Αποδεικτικό μόνιμης κατοικίας (π.χ. αντίγραφο λογαριασμού ΔΕΚΟ).
5. Δικαιολογητικό εργασίας και των δύο γονέων:
· Για εργαζόμενους στον ιδιωτικό τομέα: Βεβαίωση εργασίας από εργοδότη ή απόσπασμα μισθοδοσίας τελευταίων δύο μηνών. 
· Για εργαζόμενους σε δημόσιο φορέα, τοπική αυτοδιοίκηση, Ν.Π.Δ.Δ:  Βεβαίωση εργασίας ή βεβαίωση μισθοδοσίας τελευταίων δύο μηνών.
· Για τους ελεύθερους επαγγελματίες ή εταίρους ή αυτοαπασχολούμενους: στοιχεία επιχείρησης μέσω taxis.
· Για άνεργους γονείς: βεβαίωση ανεργίας τελευταίων 10 ημερών ή δελτίο ανεργίας σε ισχύ.
Κατηγορία Β – δικαιολογητικά για πρόσθετη μοριοδότησή σας
Δικαιολογητικά ανά περίπτωση:
α.	Διαζευγμένοι γονείς: (μόνο εφόσον δεν αναφέρεται στο πιστοποιητικό οικογενειακής κατάστασης) αντίγραφο διαζευκτηρίου.
β.  Γονείς σε διάσταση:
· Αντίγραφο αίτησης διαζυγίου ή
· Βεβαίωση μεταβολής ατομικών στοιχείων της ΔΟΥ που να αποδεικνύει τη διάσταση  ή
· Υπεύθυνη δήλωση εφόσον δεν έχουν εκδοθεί τα ανωτέρω
γ.	Μονογονεϊκές οικογένειες: (μόνο εφόσον δεν αποδεικνύεται από το πιστοποιητικό οικογενειακής κατάστασης) άλλο επίσημο έγγραφο που το αποδεικνύει  ή ληξιαρχική πράξη θανάτου του αποβιώσαντος γονέα.
δ.	Αλλοδαποί γονείς: 
· αντίγραφο ταυτότητας ή διαβατηρίου σε ισχύ σε λατινική γραφή ή με επίσημη μετάφραση και
· άδεια νόμιμης παραμονής στη χώρα ή αίτηση, όπως αυτή εκάστοτε αποδεικνύεται.
ε.	Γονέας φοιτητής Α΄ κύκλου σπουδών: βεβαίωση από τη Γραμματεία της Σχολής τελευταίου εξαμήνου.
στ. 	Γονέας στρατευμένος: βεβαίωση από Στρατολογικό Γραφείο.
ζ.	Γονείς ή παιδί με ποσοστό αναπηρίας μεγαλύτερο του 67%: βεβαίωση Υγειονομικής Επιτροπής ή βεβαίωση από Δημόσιο Νοσοκομείο (σε ισχύ).
η.	Παιδί με σωματική, πνευματική, ψυχική πάθηση ή αναπηρία: διάγνωση από δημόσιο φορέα και γνωμάτευση γιατρού κατάλληλης ειδικότητας ότι αυτό μπορεί να είναι ωφέλιμο για το παιδί και ότι έχει τη δυνατότητα ένταξης στο πλαίσιο λειτουργίας του Παιδικού Σταθμού.
Με τη συμπλήρωση της ηλεκτρονικής αίτησης αυτόματα θα μοριοδοτείται και η αίτηση. 
Η μοριοδότηση γίνεται ως ακολούθως:
	ΑΝΑΛΥΣΗ ΜΟΡΙΩΝ
	ΜΟΡΙΟΔΟΤΗΣΗ

	Κάτοικος ή δημότης
	50 μόρια

	Εργαζόμενη μητέρα
	30 μόρια

	Άνεργος γονέας
	10 μόρια ανά γονέα

	Διαζευγμένοι γονείς / μονογονεικές οικογένειες
	20 μόρια

	Ανήλικα τέκνα στην οικογένεια
	5 μόρια ανά τέκνο

	Γονέας ή τέκνο με αναπηρία 67% και άνω
	20 μόρια

	Τουλάχιστον ένας γονέας φοιτητής στο πρώτο πτυχίο
	15 μόρια

	Στρατευμένος γονέας
	15 μόρια

	Πιστοποιημένα κοινωνικά και σοβαρά προβλήματα υγείας
	20 μόρια

	Επανεγγραφή τέκνου που ήταν εγγεγραμμένο την προηγούμενη σχολική χρονιά*
	50 μόρια

	Αδελφός/αδελφή επανεγγραφόμενου νηπίου
	20 μόρια



*Για να υπολογιστούν τα μόρια της επανεγγραφής παιδιού, θα πρέπει να μην έχει γίνει διαγραφή φιλοξενίας πριν τη λήξη του σχολικού έτους (31 Ιουλίου).

	ΑΝΑΛΥΣΗ ΜΟΡΙΩΝ ΑΝΑΛΟΓΑ ΜΕ ΤΟ ΕΙΣΟΔΗΜΑ
	ΜΟΡΙΟΔΟΤΗΣΗ

	Μηδενικό εισόδημα έως και 8.000€
	28 μόρια

	Από 8.001€ έως και 10.000€
	26 μόρια

	Από 10.000€ έως και 15.000€
	24 μόρια

	Από 15.001€ έως και 18.000€
	22 μόρια

	Από 18.001€ έως και 23.000€
	20 μόρια

	Από 23.001€ έως και 27.000€
	18 μόρια

	Από 27.001€ έως και 34.000€
	16 μόρια

	Από 34.001€ έως και 40.000€
	14 μόρια

	Από 40.001€ έως και 45.000€
	12 μόρια

	Από 45.001€ έως και 50.000
	10 μόρια

	Από 50.001€ και άνω
	0 μόρια


Αιτήσεις μετά τις 31/5/2026 θα θεωρούνται εκπρόθεσμες. 
Μετά τον έλεγχο που διενεργείται από την Επιτροπή Αξιολόγησης Αιτήσεων:
· Αιτήσεις με όλα τα δικαιολογητικά θα θεωρούνται πλήρεις.
· Αιτήσεις με ελλιπή δικαιολογητικά θα θεωρούνται ελλιπείς.  
· Αιτήσεις με δικαιολογητικά που δεν αποδεικνύουν την ηλεκτρονική μοριοδότηση χαρακτηρίζονται ως αλλαγής μορίων.

Προσωρινοί πίνακες κατάταξης μορίων(κι όχι τοποθέτησης) θα αναρτηθούν  στις 15/7/2026.
Τυχόν ενστάσεις επί της μοριοδότησης γίνονται δεκτές από 16/7/2026 έως και 20/7/2026  και θα πρέπει να αποστέλλονται ηλεκτρονικά στο paidikoi@kessariani.gr με το Έντυπο Ένστασης(το οποίο θα βρείτε στην πλατφόρμα) και να συνοδεύεται από τα κατάλληλα δικαιολογητικά. Οι ενστάσεις ελέγχονται από την Επιτροπή Αξιολόγησης Ενστάσεων.
Οριστικά αποτελέσματα(τοποθετήσεις σε σταθμό) θα αναρτηθούν στις             28/7/2026.

